section_heading: Povijest
paragraph_text: 1. siječnja 1993. National Science Foundation preuzeo je odgovornost održavanja pošto je <tt>com</tt> primarno korišten za neobrambene interese. NSF je ugovorio rad s Network Solutionsom (NSI). Godine 1995. NSF je ovlastio NSI da počne naplaćivati registrantima godišnju pristojbu, po prvi put od začetka domene. U početku je naknada iznosila 50 USD godišnje tako da je 35 USD odlazilo NSI-ju, a 15 USD u vladin fond. Nove registracije morale su platiti prve dvije godine čime je registracijska naknada za novu domenu iznosila 100 USD. Godine 1997. Ministarstvo trgovine SAD-a preuzelo je vlast nad svim generičkim TLD-ovima. Trenutačno njime upravlja Verisign koji je preuzeo Network Solutions. Verisign je poslije odvojio neregistarske funkcije Network Solutionsa u zasebnu kompaniju koja nastavlja kao registrator. U engleskom jeziku domena se često izgovara zajedno s vodećom točkom, pa se obično čuje kao dot-com (u hrvatskom je izgovor točka-kom) te je na taj način ušla u svakodnevni govor.